Астанада Euronews-тің өңірлік өкілдігі ашылады
"Астанада Euronews-тің өңірлік өкілдігі ашылады" | "https://abai.kz/post/185219"
TITLE: Астанада Euronews-тің өңірлік өкілдігі ашылады
URL: https://abai.kz/post/185219
META: "Астанада Euronews-тің өңірлік өкілдігі ашылады" | "https://abai.kz/post/185219"
DATE: 17.07.2024
AUTHOR(s): Abai.kz
TOTAL WORDS: 146
TEXT: Бүгін ҚР Мәдениет және ақпарат министрі Аида Балаева Euronews директорлар кеңесінің төрағасы Педро Варгас Давидпен кездесті. Бұл туралы ҚР Мәдениет және ақпарат министрлігінің баспасөз қызметі хабарлады. Кездесуде тараптар Қазақстанның Euronews-пен ынтымақтастығы туралы меморандумға қол қойды. «Euronews өңірлік өкілдігінің ашылуы – арнаның халықаралық аудиторияға Қазақстанның экономикалық, саяси, әлеуметтік және мәдени дамуын жан-жақты насихаттауына үлкен мүмкіндік береді», - деп атап өтті министр. Euronews өңірлік өкілдігінің ашылуы қазақстандық журналистерге көп мүмкіндік сыйлайды. Кездесу барысында отандық телеарна қызметкерлерінің біліктілігін арттыруға арналған оқыту тренингтері мен шеберлік сыныптарын өткізу мәселесі талқыланды. Бұл қазақстандық БАҚ өкілдерінің кәсіби біліктілігін арттыруға септігін тигізеді. «Талқылау әрі меморандумға қол қою қысқа уақытта жасалды, бұл екі тараптың да жемісті ынтымақтастыққа мүдделі екендігін және оның маңызын айқындайды. Біз үшін қазақстандық журналистерді жан-жақты қолдау маңызды. Біз ортақ жұмыс үшін еуропалық журналистерді Қазақстанға әкеліп қана қоймай, қазақстандық БАҚ арасында жаңа тұлғаларды, талантты жастарды іздейтін боламыз», – деді Педро Варгас Давид. Abai.kz
